CELEX: 32018D0517
Language: el
Date: 2018-03-21 00:00:00
Title: Απόφαση (ΕΕ) 2018/517 της Επιτροπής, της 21ης Μαρτίου 2018, σχετικά με την προτεινόμενη πρωτοβουλία πολιτών με τίτλο «British friends – stay with us in EU» (Βρετανοί φίλοι — μείνετε μαζί μας στην ΕΕ) [κοινοποιηθείσα υπό τον αριθμό C(2018) 1730]

28.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 84/25
            
         ΑΠΌΦΑΣΗ (ΕΕ) 2018/517 ΤΗΣ ΕΠΙΤΡΟΠΉΣ
   της 21ης Μαρτίου 2018
   σχετικά με την προτεινόμενη πρωτοβουλία πολιτών με τίτλο «British friends – stay with us in EU» (Βρετανοί φίλοι — μείνετε μαζί μας στην ΕΕ)
   
      
         [κοινοποιηθείσα υπό τον αριθμό C(2018) 1730]
      
   
   (Το κείμενο στην αγγλική γλώσσα είναι το μόνο αυθεντικό)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 211/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, σχετικά με την πρωτοβουλία πολιτών (1), και ιδίως το άρθρο 4,
   Εκτιμώντας τα ακόλουθα:
   
               (1)
            
            
               Το αντικείμενο της προτεινόμενης πρωτοβουλίας με τίτλο «British friends – stay with us in EU» έχει ως εξής: «Το Brexit το 2016 δεν ήταν αποτέλεσμα δεσμευτικού δημοψηφίσματος (plebiscite), αλλά ενός απλού λαϊκού δημοψηφίσματος (referendum), προκειμένου το βρετανικό κοινοβούλιο να κρίνει τη γνώμη του βρετανικού πληθυσμού τη δεδομένη στιγμή».
            
         
               (2)
            
            
               Οι κύριοι στόχοι της προτεινόμενης πρωτοβουλίας είναι οι εξής: «Στόχος μας θα είναι να δημιουργήσουμε μια πλατφόρμα που θα επιτρέψει σε όλους τους ευρωπαίους πολίτες να συμμετάσχουν σ' αυτή την πρωτοβουλία και να προσεγγίσουμε την πλειονότητα των βρετανών πολιτών (συμπεριλαμβανομένων εκείνων που ζουν στην ΕΕ και οι οποίοι είχαν πράγματι στερηθεί τα εκλογικά τους δικαιώματα στο αρχικό δημοψήφισμα), παρέχοντας κατ' αυτόν τον τρόπο σε όλους τους βρετανούς πολίτες την ευκαιρία να εκφράσουν τη γνώμη τους».
            
         
               (3)
            
            
               Η Συνθήκη για την Ευρωπαϊκή Ένωση (ΣΕΕ) ενισχύει την ιθαγένεια της Ένωσης και βελτιώνει περαιτέρω τη δημοκρατική λειτουργία της Ένωσης προβλέποντας, μεταξύ άλλων, ότι κάθε πολίτης έχει το δικαίωμα να συμμετέχει στη δημοκρατική ζωή της Ένωσης μέσω της ευρωπαϊκής πρωτοβουλίας πολιτών.
            
         
               (4)
            
            
               Για τον σκοπό αυτό, οι διαδικασίες και προϋποθέσεις που απαιτούνται για την πρωτοβουλία πολιτών θα πρέπει να είναι σαφείς, απλές, εύχρηστες και ανάλογες με τον χαρακτήρα της πρωτοβουλίας πολιτών, ώστε να ενθαρρύνουν τη συμμετοχή των πολιτών και να καθιστούν την Ένωση περισσότερο προσιτή.
            
         
               (5)
            
            
               Το δικαίωμα κάθε κράτους μέλους να αποχωρήσει από την Ευρωπαϊκή Ένωση έχει κατοχυρωθεί στο άρθρο 50 παράγραφος 1 της ΣΕΕ, το οποίο προβλέπει ότι κάθε κράτος μέλος μπορεί να αποφασίσει να αποχωρήσει από την Ένωση σύμφωνα με τους εσωτερικούς συνταγματικούς του κανόνες.
            
         
               (6)
            
            
               Αν και η Επιτροπή εκφράζει τη λύπη της για την απόφαση του Ηνωμένου Βασιλείου να αποχωρήσει από την Ευρωπαϊκή Ένωση, όπως δήλωσε ο Jean-Claude Juncker, πρόεδρος της Ευρωπαϊκής Επιτροπής, από κοινού με τον Martin Schulz, πρόεδρο του Ευρωπαϊκού Κοινοβουλίου, τον Donald Tusk, πρόεδρο του Ευρωπαϊκού Συμβουλίου, και τον Mark Rutte, ο οποίος ασκούσε την Προεδρία του Συμβουλίου της Ευρωπαϊκής Ένωσης, στις 24 Ιουνίου 2016 (2), δεν υπάρχει νομική βάση στις Συνθήκες που θα επέτρεπε την έκδοση νομικής πράξης σχετικής με τη διαδικασία λήψης αποφάσεων εντός ενός κράτους μέλους αναφορικά με τη γνωστοποίηση της πρόθεσης του εν λόγω κράτους μέλους να αποχωρήσει από την Ένωση σύμφωνα με το άρθρο 50 της ΣΕΕ.
            
         
               (7)
            
            
               Για τους λόγους αυτούς η προτεινόμενη πρωτοβουλία πολιτών με τίτλο «British friends – stay with us in EU» προδήλως δεν εμπίπτει στο πλαίσιο των αρμοδιοτήτων της Επιτροπής να υποβάλει πρόταση για την έκδοση νομικής πράξης της Ένωσης για την εφαρμογή των Συνθηκών κατά την έννοια του άρθρου 4 παράγραφος 2 στοιχείο β) του κανονισμού, σε συνδυασμό με το άρθρο 2 σημείο 1 αυτού,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η καταχώριση της προτεινόμενης πρωτοβουλίας με τίτλο «British friends – stay with us in EU» απορρίπτεται.
   Άρθρο 2
   Η παρούσα απόφαση απευθύνεται στους διοργανωτές (μέλη της επιτροπής πολιτών) της προτεινόμενης πρωτοβουλίας πολιτών με τίτλο «British friends – stay with us in EU», τους οποίους εκπροσωπούν [τα δεδομένα προσωπικού χαρακτήρα διαγράφηκαν, μετά από διαβούλευση με τους διοργανωτές], που ενεργούν ως πρόσωπα επικοινωνίας.
   
      Βρυξέλλες, 21 Μαρτίου 2018.
      
         
            Για την Επιτροπή
         
         Frans TIMMERMANS
         
            Πρώτος Αντιπρόεδρος
         
      
   
   
      (1)  ΕΕ L 65 της 11.3.2011, σ. 1.
   
      (2)  http://europa.eu/rapid/press-release_STATEMENT-16-2329_el.htm